《西斋不寐三首》
元代·方回

寒近衣犹单，暑退扇已掷。
生世成何事，卧念夜叹息。
四壁候虫成，不啻千且百。
其成果何谓，霜□还复蛰。
大块□□民，生死互促迫。
嗷嗷食土毛，灭去竟无迹。
髧髦昔何□，□今曶六十。
于道粗有闻，屡空未为厄。
意长岁年短，虑阔世俗窄。
欲为熟睡谋，可无伯伦德。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。